**Prefektura Istočna Atika** (gr: Νομαρχία Ανατολικής Αττικής, engl. ) je oblast u istočnom i južnom delu Periferije Atika i središnjem delu Grčke. Zapravo, celokupna površ ove prefekture obuhvata istočna i južna predgrađa prestonice Atine. Upravno središte prefekture je gradić Palini.

Prefekura Istočna Atika je poznata po mestu Maraton, koje se nalazi u severnom delu prefekture. U središnjem delu prefekture nalazi se atinski aerodrom "Elefteros Venizelos".

Prirodne odlike
---------------

Atinski aerodrom je na području Prefekture Istočna Atika
Prefektura Istočna Atika je kopnena prefektura Grčke. Na severu se ova prefektura graniči sa prefekturom Beotija , na zapadu sa prefekturama Pirej i Zapadna Atika. Na jugozapadu se nalazi Prefektura Atina. Sa južne i istočne strane pruža se obala Egejskog mora.

Prefektura Istočna Atika zauzima istočnu polovinu poluostrva Atika. Ova prefektura je brdskog karaktera, sa nizom malih kotlina i dolina, gde susmeštena naselja. Obala je većim delom strma, ali na mestima gde to nije smestila su se brojna naselja, danas daleka predgrađa Atine i vikend izletišta Atinjana.

Klima u prefekturi Istočna Atika je sredozemna, u nagalasak da je zbog razvijenih gradskih aktivnosti vazduh zagađen.

Istorija
--------

U doba antike ova oblast bila je značajna kao deo polisa Antičke Atine. U kasnijim epohama dolazi vladavina Rimljana, zatim Vizantinaca i na kraju Turaka Osmanlija. Mesni Grci su bili veoma aktivni tokom Grčkog ustanka 1821. g, pa je područje postalo deo savremene Grčke već 1830. g. a tad maleni grad Atina postala glavni grad novoobrazovane države zahvaljujući svojoj slavnoj istoriji. Poslednjih decenija sa širenjem grada Atine i premeštanjem njenog aerodroma na područje ove prefekture Istočna Atika postaje deo Grčke sa najbržim porastom stanovništva i najbržim rastom privrede.

Stanovništvo
------------

Glavno stanovništvo su Grci. Stanovništvo je pretežno gradsko i doseljeničko (kako iz same Atine tako i iz cele Grčke).

Privreda
--------

Grad Atina je privredno i ekonomsko središte cele Grčke i poseduje razvijenu industriju. Poslednjih decenija industrijska proizvodnja se seli sve više u predgrađa, pa je Istočna Atika postala mesto gradnje novih fabrika, skladišta i magacina. Mesna poljoprivreda je okrenuta snabdevanju Atine poljoprivrednim proizvodima.

Spoljašnje veze
---------------

* www.atticaeast.gr - Zvanična stranica Prefekture Istočna Atina Arhivirano 2008-07-01 na Wayback Machine-u

| * p
* r
* u
Grčke prefekture |
| --- |
| 

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Atika | SredišnjaGrčka | SredišnjaMakedonija | Krit | Ist. Makedonijai Trakija | Epir | Jonskaostrva | SeverniEgej | Peloponez | JužniEgej | Tesalija | ZapadnaGrčka | ZapadnaMakedonija |
|  |
| 
* Atina
* Istočna Atika
* Pirej
* Zapadna Atika

 | 
* Eubeja
* Evritanija
* Fokis
* Ftiotis
* Boetija

 | 
* Halkidik
* Imatija
* Kukuš
* Pela
* Pijerija
* Ser
* Solun

 | 
* Kanija
* Iraklion
* Lasiti
* Retimno

 | 
* Drama
* Evros
* Kavala
* Rodopi
* Ksanti

 | 
* Arta
* Janjina
* Prevez
* Tesprotija

 | 
* Krf
* Kefalinija
* Lefkada
* Zakintos

 | 
* Hios
* Lezbos
* Samos

 | 
* Arkadija
* Argolis
* Korint
* Lakonija
* Mesinija

 | 
* Kikladi
* Dodekani

 | 
* Kardica
* Larisa
* Magnezija
* Trikala

 | 
* Ahaja
* Etolija Akarnija
* Elis

 | 
* Lerin
* Greben
* Kostur
* Kožani

 |

 |